सीमावर्ती राष्ट्रों के अतिरिक्त देश के विभिन्न राज्यों से भी तस्करी के जरिये जिन बच्चों को लाया जाता है उनका कई किस्म से उपयोग किया जाता है. सामाजिक व धार्मिक आधार पर वेश्यावृत्ति जैसे देवदासी प्रथा यौन पर्यटन अश्लील फोटो खींचने में, मासूम बच्चियों की सात यौनाचार करने के पीछे एक यह भी माना जाता है कि इस से एड्स या नामर्दगी दूर होती है. जिन परिवार में बच्चे नहीं होते हैं ऐसे परिवारों के हवाले भी मासूम बच्चों की सप्लाई किये जाने के समाचार प्राप्त होते रहते हैं. सर्कस, नाच मंडलियाँ, बीयर बार में नर्तकियां, घुरदौर या ऊंट दौर के लिए भी बच्चों की आवश्यकता के तहत तस्करी कर इन्हें जीते जी मौत के मुहं में ठेल दिया जाना भी सत्य है. अमेरिका की ट्रेफिकिंग इन पर्सन्स के एक रिपोर्ट में भारत को स्त्री ,पुरुष व बच्चों के श्रम एवं यौन शोषण के लिए अवैध व्यापार किये जाने वाले मुख्य देश के के रूप में चिन्हित किया गया है. इसके मुताबिक भारत में मनुष्यों का अवैध कारोबार करीब ४,३८५ करोड़ रुपये का है. राष्ट्रीय मानवाधिकार आयोग ने भी पिछले सालों के रिपोर्ट में खुलासा किया है कि भारत में प्रतिवर्ष जितने बच्चों की गुमशुदगी की रिपोर्ट दर्ज की जाती है उसमें ३८ प्रतिशत बच्चों का कोई अत पता नहीं चल पाता है. इन लापता बच्चों को ही तस्करी के रास्ते अनैतिकता की चरमसीमा की बाहर कर दिया जाता है.